מילה טובה ואוסף שירים

מילה טובה ואוסף שירים הוא אלבומה של יהודית רביץ שיצא ב-1982, והוא כולל את השיר "מילה טובה" (יעקב גלעד/יהודית רביץ), שהוקלט במאי 1981 והופיע לראשונה באלבום זה. "מילה טובה" היה גם שמו של מופע היחיד הראשון שלה שרץ ביולי של שנת 1981. מלבדו, השירים בצד א' של התקליט (שירים 2–5) הם הקלטות חדשות וגרסאות כיסוי לשירים שרביץ לקחה חלק בביצועם לפני כן, והם הוקלטו במיוחד לאוסף בפברואר-מרץ 1982. ששת השירים בצד ב' של התקליט (שירים 6–11) הם הגרסאות המקוריות של שירים שרביץ שרה לפני כן.

בהקלטת אחדים מהשירים באלבום השתתף יהודה פוליקר, שמנגן בגיטרה חשמלית בשירים "ארץ טרופית יפה", "לא טוב היות האדם לבדו" ו"סליחות". להקת בנזין שרה קולות רקע בשירים "ארץ טרופית יפה" ו"לא טוב היות האדם לבדו".

רשימת רצועות בדיסק

משתתפי האלבום
 יהודה פוליקר – גיטרה חשמלית
 חיים קרין – גיטרה חשמלית
 אבנר קנר – פנדר רודס וקולות
 איתן קנטור – באס
 גיל לדין - תופים
 אבי אדריאן – קלידים
 להקת בנזין – קולות רקע
 יהודית רביץ – גיטרה אקוסטית, כלי הקשה וקולות

קישורים חיצוניים

  מילה טובה, מתוך ערוץ "מוזיקה ישראלית" באתר YouTube

אלבומי יהודית רביץ
אלבומי חברת CBS
אלבומים בעברית